Document ID: 31994R0792

31994R0792
L 092/13
JURNALUL OFÍCIAL AL UNIUNII EUROPENE
REGULAMENTUL (CE) NR. 792/94 AL COMISIEI
din 8 aprilie 1994
de stabilire a modalităților de aplicare a Regulamentului (CEE) nr. 3118/93 al Consiliului transportatorilor rutieri de mărfuri care activează în nume propriu
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 3118/93 al Consiliului din 25 octombrie 1993 de stabilire a condițiilor în care transportatorii nerezidenți pot presta servicii interne de transport rutier de mărfuri într-un stat membru (1), în special articolul 1 alineatul (4),
întrucât autorizațiile de cabotaj trebuie eliberate atât pentru întreprinderile care au dreptul să efectueze activități de transport rutier de mărfuri în nume propriu, cât și pentru întreprinderile care efectuează transporturi rutiere de mărfuri în numele altora sau în schimbul unei remunerații;
întrucât statul membru gazdă trebuie să considere autorizația de cabotaj ca dovadă suficientă a faptului că o întreprindere are dreptul să efectueze transporturi rutiere de mărfuri în nume propriu în conformitate cu punctul 4 din anexa la Prima Directivă a Consiliului din 23 iulie 1962 de stabilire a normelor comune pentru anumite tipuri de transporturi rutiere de mărfuri (2), astfel cum a fost modificată ultima dată prin Regulamentul (CEE) nr. 881/92 (3);
întrucât toate condițiile pentru eliberarea și utilizarea autorizațiilor de cabotaj, stabilite prin Regulamentul (CEE) nr. 3118/93, se aplică activităților de transporturi rutiere de mărfuri în nume propriu;
întrucât prezentul regulament trebuie să se aplice de la 1 ianuarie 1994 pentru a reglementa activitățile de cabotaj în nume propriu deja efectuate în temeiul Regulamentului (CEE) nr. 3118/93,
ADOPTĂ PREZENTUL REGULAMENT:
Articolul 1
Întreprinderile autorizate să efectueze transporturi rutiere de mărfuri în nume propriu în statul membru de reședință, conform legislației acelui stat membru, au dreptul să primească autorizațiile de cabotaj prevăzute la articolul 2 din Regulamentul (CEE) nr. 3118/93, în aceleași condiții ca și întreprinderile care efectuează astfel de transporturi rutiere de mărfuri în numele altora sau în schimbul unei remunerații.
Articolul 2
Autoritățile statului membru gazdă consideră autorizația de cabotaj drept dovadă suficientă a faptului că o întreprindere are dreptul să efectueze transporturi rutiere de mărfuri în nume propriu, după cum se prevede la punctul 4 din anexa la Prima Directivă.
Articolul 3
Prezentul regulament intră în vigoare în ziua publicării în Jurnalul Oficial al Comunităților Europene.
Prezentul regulamentul se aplică de la 1 ianuarie 1994.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 8 aprilie 1994.

Labels: 8